open-index/open-wikipedia-markdown huggingface dataset:
Episkopí (Chaniá)

**Episkopí** () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Kylän väkiluku on 65 (vuonna 2011).

Episkopín kylä sijaitsee noin 32 kilometriä länteen Chanián kaupungista. Se on rakennettu noin 170 metrin korkeuteen merenpinnasta laskettuna. Kylän tunnetuin nähtävyys on bysanttilaisaikainen Arkkienkeli Mikaelin kirkko. Kylän piispaan viittaava nimi on peräisin siitä, että kirkko toimi keskiajalla Kíssamoksen hiippakunnan piispanistuimena.

Episkopí muodostaa myös laajemman kyläyhdyskunnan (Τοπική Κοινότητα Επισκοπής, *Topikí Koinótita Episkopís*), johon kuuluvat varsinaisen Episkopín kylän lisäksi kylät Ágios Antónios ja Ástrikas. Koko yhdyskunnan väkiluku on 218.

Aiemmin kylä kuului Kolymvárin kuntaan ja vuodesta 2011 lähtien Plataniáksen kunnan Kolymvárin kunnallisyksikköön.

## Lähteet
Mot (jumala)

**Mot** oli foinikialaisessa mytologiassa kuoleman, kuivuuden ja hedelmättömyyden jumala. Hän hallitsi manalaa ja kuivuuskausilla myös maaseutua.

Motista ja Baalista kerrotaan seuraavaa myyttiä:

Eräänä päivänä sateen, ukkosen ja hedelmällisyyden jumala Baal päätti alistaa Motin. Baal oli käynyt ylpeäksi kukistettuaan meren jumala Yamin. Baal käski Motin asua karulla kuivettuneella maalla, jossa mikään ei kasvanut ja kielsi tätä astumasta hedelmällisille maille. Mot päätti kuitenkin haastaa Baalin vierailemaan Manalaan ja syömään mutaa, kuolleiden ravintoa. Itsevarma Baal tarttui haasteeseen ja kuoli. Baalin vaimo ja sisar, surun murtama jumalatar Anat, laskeutui silloin manalaan hakemaan miehensä ruumista. Hän ei kuitenkaan kyennyt herättämään Baalia henkiin, jolloin hän anoi Motilta apua. Mot kieltäytyi, jolloin raivostunut Anat surmasi Motin sirpillä, ja Baal palasi eläväksi.

Tämä myytti kuvaa symbolisesti maanviljelyskulttuurin toistuvaa sykliä, Motin hallitsemaa ankaraa kuivuuskautta ja Baalin hallitsemaa kasvukauden hedelmällisyyttä.

Filon Aleksandrialaisen mukaan Mot oli syntynyt aikojen alussa, kun kaaoksen pimeät voimat sekoittuivat ilmaan. Yleensä Motin uskottiin kuitenkin olevan ylijumala Ēlin poika.

## Lähteet
*Arthur Cotterell & Rachel Storm: Ultimate encyclopedia of mythology. London. Anness Publishing, 2017. .
### Viitteet
Gialós (Chaniá)

**Gialós** () on Kreikan kylä, joka sijaitsee Kreetan saarella. Se kuuluu hallinnollisesti Kántanos-Sélinon kuntaan, Chanián alueyksikköön ja Kreetan alueeseen. Gialós on osa Voutásin kyläyhdyskuntaa. Kylän väkiluku on 848 (vuonna 2011).

Gialóksen kylä, suomeksi ”Ranta”, sijaitsee Kreetan lounaiskulmassa noin kuusi kilometriä länteen Palaióchorasta ja noin 77 kilometriä lounaaseen Chaniásta. Kylän rannikolla sijaitsee Gramménoksen niemi. Sen länsipuolella sijaitsevat Kountoúran eli Agía Kyriakín ranta ja Gramménoksen ranta, ja itäpuolella Alonákin ranta.

Aiemmin kylä kuului Pelekánoksen kuntaan ja vuodesta 2011 lähtien Kántanos-Sélinon kunnan Pelekánoksen kunnallisyksikköön.

## Lähteet
Pyhäjärvi (Pelkosenniemi)

**Pyhäjärvi** on Pelkosenniemen suurin järvi. Sen pinta-ala on 2,7 neliökilometriä ja tilavuus 20,9 kuutiohehtometriä. Järvi sijaitsee kunnan länsiosassa Pyhätunturin koillispuolella. Etäisyys Rovaniemeltä on 90 kilometriä koilliseen.

## Maantiede
Pyhäjärven pituus kaakosta luoteeseen on 3,8 kilometriä, leveys on noin kilometrin. Saaria ei ole. Järven syvin kohta, 18 metriä, sijaitsee altaan eteläosassa. Järvessä on lisäksi useita lähes yhtä syviä kohtia. Noin kymmenesosa järvestä on vähintään 15 metriä syvä. Pyhäjärven itärannalla kohoaa Soutajatunturi, jonka laki on 375 metriä merenpinnan yläpuolella eli yli 200 metriä järven pinnan yläpuolella. Länsiranta on sitä vastoin varsin alavaa. Pyhäjärven kylä sijaitsee järven koillisrannalla. Järven rannoilla on verraten tiheään rakennuskantaa.

Pyhäjärven luusua sijaitsee luoteisrannalla, josta lähtee laskuoja Pyhäjokeen, joka virtaa Soutajan itäpuolitse Kemijokeen.

Pyhäjärven vesitilavuus on 20&nbsp;907&nbsp;000 kuutiometriä.

Pyhäjärvi (65.364.1.001) kuuluu Pyhäjärven valuma-alueeseen (65.364), joka on kolmannen jakovaiheen vesistö Kemijoen vesistössä (65). Toinen jakovaihe on Pyhäjoen valuma-alue (65.36) ja ensimmäinen jakovaihe Kemijärven–Pelkosenniemen alue (65.3). Pyhäjärven valuma-alueella sijaitsee Pyhäjärven ohella runsaan hehtaarin laajuinen Kaakkurilampi.

## Lähteet
Kamisianá

**Kamisianá** () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Kylän väkiluku on 557 (vuonna 2011).

Kamisianán kylä sijaitsee noin 22 kilometriä länteen Chaniásta, noin neljä kilometriä länteen Málemesta ja noin neljä kilometriä itään Kolymvárista. Kamisianá muodostaa oman kyläyhdyskuntansa (Τοπική Κοινότητα Καμισιανών, *Topikí Koinótita Kamisianón*). Aiemmin kylä kuului Kolymvárin kuntaan ja vuodesta 2011 lähtien Plataniáksen kunnan Kolymvárin kunnallisyksikköön.

## Lähteet
Mouzourás

**Mouzourás** () on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 134 (vuonna 2011).

Mouzourásin kylä sijaitsee Akrotírin niemimaalla noin 17 kilometriä itäkoilliseen Chanián kaupungista ja heti Chanián kansainvälisen lentoaseman pohjoispuolella. Mouzourás muodostaa myös laajemman kyläyhdyskunnan (Τοπική Κοινότητα Μουζουρά, *Topikí Koinótita Mouzourá*), johon kuuluvat varsinaisen Mouzourásin kylän lisäksi kylät Agía Zóni, Galíni, Kalórrouma ja Koumarés sekä Pyhän Kolminaisuuden luostari (*Moní Agías Triádos ton Tzagkarólon*). Koko yhdyskunnan väkiluku on 268.

Aiemmin kylä kuului Akrotírin kuntaan ja vuodesta 2011 lähtien Chanián kunnan Akrotírin kunnallisyksikköön.

## Lähteet
Paralía Kourná

**Paralía Kourná** () on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Paralía Kourná on osa Kournásin kyläyhdyskuntaa. Kylän väkiluku on 599 (vuonna 2011).

Paralía Kourná on sisämaassa sijaitsevan Koúrnasin kylän ranta-asutus ja sijaitsee saaren pohjoisrannikolla eli Kreetanmeren rannalla noin 44 kilometriä kaakkoon Chaniásta, noin 20 kilometriä länteen Réthymnosta ja noin neljä kilometriä itään Georgioúpolista. Nykyisin Paralía Kourná on Georgioúpolin ympäristön turistirannikkoa ja siellä on useita hotelleja. Kylän nimi tarkoittaa ”Koúrnasin rantaa”, mutta sitä ei tule sekoittaa Kournás-järven rantoihin kylästä noin kolme kilometriä lounaaseen.

Aiemmin kylä kuului Georgioúpolin kuntaan ja vuodesta 2011 lähtien Apokóronaksen kunnan Georgioúpolin kunnallisyksikköön.

## Lähteet

## Aiheesta muualla
Adelaiden lentoasema

**Adelaiden lentoasema**  on kansainvälinen lentoasema Adelaidessa Etelä-Australian osavaltiossa Australiassa. Se toimii Australian kansallisen lentoyhtiön, Qantasin, solmukohtana. Vuonna 2017 se oli Australian viidenneksi vilkkain lentoasema. Se oli myös Oseanian kuudenneksi vilkkain. Sinä vuonna lentoaseman kautta kulki 8 090 000 matkustajaa. Lentoasema kostuu yhdestä terminaalista, joka on sekä kotimaisille että kansainvälisille lennoille. Terminaali valmistui vuonna lokakuussa 2005.

## Lähteet

## Aiheesta muualla
Adelaiden lentoaseman virallinen verkkosivusto
Gavalochóri

**Gavalochóri** (, ) on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Kylän väkiluku on 513 (vuonna 2011).

Gavalochórin kylä sijaitsee noin 31 kilometriä kaakkoon Chanián kaupungista ja noin neljä kilometriä sisämaahan saaren pohjoisrannikosta ja Soúdanlahden rannasta. Kylän nimi tulee bysanttilaiselta ajalta Gavalás-suvusta.

Kylässä on paikallinen historiallinen ja kansatieteellinen museo. Tärkeimmät kirkot on omistettu Neitsyt Marialle (*Panagía*), Pyhälle Sergiokselle (*Ágios Sérgios*) ja Pyhälle Paavalille (*Ágios Pávlos*).

Gavalochóri muodostaa myös laajemman kyläyhdyskunnan (Τοπική Κοινότητα Γαβαλοχωρίου, *Topikí Koinótita Gavalochoríou*), johon kuuluu varsinaisen Gavalochórin kylän lisäksi Áspron kylä. Koko yhdyskunnan väkiluku on 647.

Aiemmin kylä kuului Vámoksen kuntaan ja vuodesta 2011 lähtien Apokóronaksen kunnan Vámoksen kunnallisyksikköön.

## Lähteet

## Aiheesta muualla

* Gavalochórin turismisivusto
Pazinós

**Pazinós** () eli *Gkagkládo* (Γκαγκαλάδο) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Pazinós on osa Arónin kyläyhdyskuntaa. Kylän väkiluku on 629 (vuonna 2011).

Pazinóksen kylä sijaitsee Akrotírin niemimaalla noin 12 kilometriä itään Chanián kaupungista ja heti Chanián kansainvälisen lentoaseman lounaispuolella. Kylässä sijaitsee Pyhän Johannes Laupiaan luostari (*Moní Agíou Ioánnou tou Eleímona*).

Aiemmin kylä kuului Akrotírin kuntaan ja vuodesta 2011 lähtien Chanián kunnan Akrotírin kunnallisyksikköön.

## Lähteet
Säynäjäjärvi (Pelkosenniemi)

**Säynäjäjärvi** on erittäin matala metsäjärvi Pelkosenniemellä Lapin maakunnassa. Sen pinta-ala on 92 hehtaaria. Etäisyys Rovaniemeltä on 107 kilometriä itäkoilliseen.

## Maantiede
Säynäjäjärven pituus etelästä pohjoiseen on 1,6 kilometriä. Allas on melko tasaleveä, tasasyvä ja saareton. Noin viidesosa järven pinta-alasta on yli metrin syvyinen. Syvimmät kohdat sijaitsevat itärannan tuntumassa. Säynäjäjärven ranta on alavaa, ja 160 metrin korkeuskäyrä kulkee vain paikka paikoin alle sadan metrin etäisyydellä järven rantaviivasta.

Säynäjäjärveen virtaa laskuoja kaakosta Neulikkolammelta (162,4 metriä mpy) ja etelästä Hoikkalammelta (165,1 metriä mpy). Säynäjäjärven pohjoiskolkasta alkaa Säynäjäjoki, joka virtaa pohjoiseen ja laskee Vuotosjokeen, joka puolestaan virtaa pohjoiseen kohti Kemijokea.

Säynäjäjärven vesitilavuus on 571&nbsp;000 kuutiometriä eli 571 miljoonaa litraa.

Säynäjäjärvi (65.497.1.002) kuuluu Säynäjäjoen valuma-alueeseen (65.497), joka on kolmannen jakovaiheen vesistö Kemijoen vesistössä (65). Toinen jakovaihe on Vuotosjoen valuma-alue (65.49) ja ensimmäinen jakovaihe Ylä-Kemijoen valuma-alue (65.4). Säynäjäjärvi on Säynäjäjoen valuma-alueen laajin vakavesi. Sitä seuraavat Hoikkalampi ja Iso Aapalampi. Valuma-alueeseen kuuluu kuusitoista vähintään hehtaarin laajuista järveä, joista useat ovat vailla virallista nimeä.

Pelkosenniemen Säynäjäjärvi on laajin Suomen kolmestatoista Säynäjäjärvestä. Se on Pelkosenniemen laajin vakavesi Pyhäjärven jälkeen ja ennen Tuormusjärveä.

## Lähteet
YouVersion

**YouVersion** (tunnetaan myös nimellä **Raamattusovellus** ja **Bible.com**) on vuonna 2008 lanseerattu maksuton Raamattu-sovellus, jota voi käyttää mobiilisti, tabletissa tai tietokoneessa. Sovellusta käytetään maailmanlaajuisesti. Vuonna 2021 sovellus oli ladattu lähes 400 miljoonaan laitteeseen ja suurin osa käyttäjistä asui Yhdysvalloissa. Käyttäjien määrä on kasvanut voimakkaasti myös muualla maailmassa.

YouVersionia julkaisee Life.Church-seurakunta, joka on kertonut tavoittelevansa sovelluksen kautta uusia ihmisiä ja tuovansa raamatun sanoman arkipäiväisten kokemusten yhteyteen. Sovellus oli vuonna 2021 julkaistu yli 1700 kielelle ja sisältää yli 2500 raamatunkäännöstä. Sovellus on yksi App Storen ladatuimmista ja yksi sovelluskaupan ensimmäisistä raamattusovelluksista.

## Katso myös
* Kristillinen digitaalinen media

## Lähteet
Maunu Siitonen

**Maunu Keijo Siitonen** (27. maaliskuuta 1911 Helsinki – 16. lokakuuta 1986) oli suomalainen arkkitehti.

## Elämä ja ura
Siitosen vanhemmat olivat arkkitehti Armas Siitonen ja Olga Wentz. Siitonen kirjoitti ylioppilaaksi Helsingin suomalaisesta normaalilyseosta 1928 ja valmistui arkkitehdiksi Teknillisestä korkeakoulusta 1936. Lisäoppia hän hankki tekemällä opintomatkoja ulkomaille. Arkkitehdin uransa Siitonen aloitti Kulutusosuuskuntien Keskusliiton rakennusosastolla toimistoarkkitehtina, ja 1937 hänet nimitettiin Keskusosuusliike Valion rakennusosaston osastonhoitajaksi. Siitonen osallistui talvi- ja jatkosotaan, ja 1961 hänen sotilasarvonsa oli kapteeni. Hän jatkoi sodan jälkeen työtään Valiolla, kunnes 1950 perusti oman yrityksen Arkkitehtitoimisto Maunu Siitonen. Omaa toimistoa hän hoiti vuoteen 1978 ja jäi eläkkeelle 1979.

Rakennusten ohella Siitonen suunnitteli sankarihautoja, rakennuskaavoja ja sisustuksia sekä osallistui asiantuntijana seurakuntien rakennustoimikuntien työhön. Vuosina 1955–1969 Siitonen opetti sivutoimenaan rakennusoppia Teknillisen korkeakoulun arkkitehtiosastolla. Temppeliaukion kirkon suunnittelukilpailussa 1960–1961 hän toimi palkintolautakunnan jäsenenä.

Maunu Siitosen suunnittelutöitä ovat muun muassa seuraavat kohteet:
* Juustomestari Oskari Kankareen muistomerkki, Halikko (nykyisin Salo) 1938
* Valion juustovaraston rakennus Helsingissä, Lönnrotinkatu 47, 1940
* Helsingin Hietaniemen hautausmaan sankarihauta-alueen suunnitelman viimeistely Arvo Muroman kuoltua kesken suunnittelun, 1954
* Karvian sankarihauta-alueen suunnittelu (sankaripatsas on Johannes Haapasalon luomus), 1950-luvun alku
* Orvokkitie 3, asuinkerrostalo Vantaan Tikkurilassa, 1962
* Mikkelin Osuusmeijerin laajennus, 1962
* Keskusosuusliike Hankkijan toimitalo, Lappeenranta 1963
* Varkauden seudun osuusmeijeri, 1963
* Keskusosuusliike Hankkijan palveluskeskus Iisalmen kauppatorin laidalla, 1966

### Kuvia suunnittelutöistä

File:Oskari Kankare, juustomestari.jpg|*Juustomestari Oskari Kankareen muistomerkki*, 1938, Halikko, Salo.
File:Karvia sh 2012.JPG|*Karvian sankarihauta-alue*, sankarimuistomerkki Johannes Haapasalo, 1950-luvun alku, Karvia.
Tiedosto:Mauno Siitonen Kadonneitten muuri 1954.JPG|*Kadonneitten muuri*, 1954, Hietaniemen sankarihaudat, Helsinki.
File:Helsingin islamilainen hautausmaa sotamuistomerkki.JPG|*Islamilaisen sankarihautausmaan muistomerkki*, 1956, Helsinki.


## Lähteet
Tuormusjärvi

**Tuormusjärvi** on metsäjärvi Pelkosenniemellä Lapin maakunnassa. Sen pinta-ala on 81 hehtaaria. Etäisyys Rovaniemeltä on 110 kilometriä koilliseen.

## Maantiede
Tuormusjärven pituus etelästä pohjoiseen on 1,7 kilometriä. Suurin leveys on noin 700 metriä. Järven kolmella niemellä ei ole karttanimeä. Tuormusjärveä ympäröi laakea suoalue, jonka sisällä sijaitsee vähäisiä suolampia. Niistä suurin on neljän hehtaarin laajuinen Kaakkurilampi.

Tuormusjärveen virtaa vettä pohjoisesta Ylilammilta (156,8 metriä mpy). Tuormusjärvestä virtaa laskuoja etelään Yliuopajan kautta Kitiseen.

Tuormusjärvi (65.812.1.003) kuuluu Kairalan alueeseen (65.812), joka on kolmannen jakovaiheen vesistö Kemijoen vesistössä (65). Toinen jakovaihe on Kitisen alaosan alue (65.81) ja ensimmäinen jakovaihe Kitisen alue (65.8). Tuormusjärvi on laajin Kairalan alueen yhdeksästä vähintään hehtaarin laajuisesta vakavedestä. Seuraavaksi laajin on noin 20-hehtaarinen Yliuopaja.

Tuormusjärvi on Pelkosenniemen laajin vakavesi Pyhäjärven ja Säynäjäjärven jälkeen. Neljänneksi laajin on Huttujärvi.

## Lähteet
The Bible

**The Bible** on Mark Burnettin ja Roma Downeyn tuottama yhdysvaltalainen draamasarja. Sarja julkaistiin vuonna 2013 ja sai Emmy-ehdokkuuden. Sarjassa on kymmenen jaksoa, joissa käydään läpi Raamatun keskeisiä kertomuksia sekä Vanhasta, että Uudesta testamentista aikajärjestyksessä. Sarja nousi suureen suosioon Yhdysvalloissa. Sarjan TV-ensi-ilta keräsi 13 miljoonaa amerikkalaiskatsojaa. Maailmanlaajuisesti sarja on kerännyt yli 100 miljoonaa katsojaa ja oli vuonna 2013 katsotuin tv-sarja mm. Yhdysvalloissa ja Kanadassa.

## Lähteet
Suomijärvi (Mikkeli)

**Suomijärvi** on järvi Mikkelissä Etelä-Savossa. Sen pinta-ala on 7,7 neliökilometriä ja vesitilavuus 76 kuutiohehtometriä. Etäisyys Mikkelin keskustasta on 38 kilometriä eteläkaakkoon.

## Maantiede
Suomijärvi on kaakkois–luoteissuuntainen. Etäisyys järven läntisimmästä osasta itäisimpään osaan on 7,5 kilometriä kuten myös etäisyys eteläisimmästä osasta pohjoisimpaan. Järvi koostuu suurelta osin kahdesta eteläisestä lahdesta ja niiden pohjoispuolisesta selkävedestä. Järven länsiosan Suuri-Pauni, Purnu ja Pieni-Pauni ovat selkeästi erillään pääaltaasta. Noin puolen neliökilometrin laajuinen Suurisaari määrittää järven pohjoisosan ilmeen. Saaren luoteispuolella on noin puolentoista kilometrin mittainen kapea Haukilahti. Suomijärven syvin kohta, 32 metriä, sijaitsee altaan keskivaiheilla Heikinniemen itäpuolella. Vähintään 20 metriä syviä alueita on useita, ja niiden yhteispinta-ala on noin kymmenesosa järven pinta-alasta.

Suomijärvessä sijaitsee 29 saarta, joista 2 on alle aarin laajuisia ja 5 on yli hehtaarin laajuisia. Suurisaaren eteläpuolella sijaitsee Palosaari, Haikaa ja Heinäsaari. Järven keskivaiheilla sijaitsee kymmenisen hehtaaria laaja Iso Haapasaari.

Suomijärven rannat ovat peltotilkkujen täplittämää metsämaata. Maasto järven tuntumassa kohoaa paikoin yli 100 metriä merenpinnan yläpuolelle. Haukilahdenvuori Haukilahden länsirannalla kohoaa lähes 140 metriä merenpinnan yläpuolelle eli noin 60 metriä järven pintaa korkeammalle. Suurisaaren itäosassa on 105 metriä korkea kohta, Palosaaren korkein kohta on noin 100 metriä merenpinnan yläpuolella. Iso Haapasaari on alavaa ja sitä ympäröi matala vesialue.

Suomijärvi sijaitsee Mikkelin eteläisen kaupunginosan Suomenniemen alueella. Suomenniemi oli aiemmin itsenäinen kunta, sen keskusta sijaitsee Suomijärven lounaispuolella.

Suomijärven korkeustaso on hieman Saimaata ylempi. Suomijärveen laskee usea ympäristön metsäjärvi ja -lampi, kuten Turvelammit (92,6 metriä mpy) ja Turvejärvi (77,6 metriä mpy) koillisesta. Syvähkö Saunalampi (92,9 metriä mpy) pohjoisessa laskee Mustalammen ja Ala-Mustalammen kautta Suomijärven pohjoisrannalle. Luoteessa Iso-Paavali (86,7 metriä mpy) laskee Haukilammen kautta Haukilahden pohjoiskolkkaan.

Suomijärven luusua sijaitsee Pieni-Paunin lounaiskulmassa, josta virtaa noin 200-metrinen laskuoja Kuolimoon (77,0 metriä mpy).

Suomijärven vesitilavuus on 75&nbsp;994&nbsp;000 kuutiometriä.

Suomijärvi (04.141.1.045) kuuluu Kuolimon lähialueeseen (04.141), joka on kolmannen jakovaiheen vesistö Vuoksen päävesistössä (04). Toinen jakovaihe on Kuolimon valuma-alue (04.14) ja ensimmäinen Suur-Saimaan alue (04.1). Suomijärvi on toiseksi laajin Kuolimon lähialueen 124:stä vähintään hehtaarin laajuisesta vakavedestä. Sitä edeltää Kuolimo ja seuraa Haukkajärvi.

Suomessa on toinenkin Suomijärvi. Se sijaitsee Karviassa.

## Lähteet
Billy Apple

**Billy Apple** ONZM (1. tammikuuta 1935 Auckland – 6. syyskuuta 2021) oli uusiseelantilainen kuvataiteilija. Hän vaikutti merkittävästi pop- ja käsitetaideliikkeisiin.

Applen alkuperäinen nimi oli Barrie Bates. Hän lähti Uudesta-Seelannista opiskelemaan graafista suunnittelua Lontoon Royal College of Artiin vuonna 1959. Hän valmistui vuonna 1962, otti käyttöön nimen Billy Apple ja muutti vuonna 1964 New Yorkiin. Ulkomailla ollessaan Apple sai töitään esiin lukuisiin vaihtoehto-, museo- ja galleriatiloihin. Huhtikuussa 1974 hän isännöi Lontoon Serpentine Galleryssa ensimmäisen kattavan oman näyttelynsä, jonka työt liittyivät hänen omaan kehitykseensä Barrie Batesista Billy Appleksi ja taiteensa syntyyn.

Yhdysvalloissa Apple muodosti yhteyden Andy Warholin ja Claes Oldenburgin kaltaisiin poptaiteen edustajiin. Tämä yhteys näkyi keskeisesti esimerkiksi Upper East Siden *The American Supermarket* -näyttelyssä, jossa Applelta oli esillä kirkkaasti maalattu pronssinen vesimelonityö. Apple piti omaa APPLE-nimistä työtilaansa Manhattanilla lokakuusta 1969 toukokuuhun 1973. 1980-luvulta alkaen hän tuotti tekstipohjaisia töitä, joilla kiinnitti huomiota taidejärjestelmään.

Apple palasi Uuteen-Seelantiin vuonna 1990. Hän käytti markkinoinnissa omaa hedelmänmuotoista logoaan ja rekisteröi vuonna 2008 Billy Apple -tavaramerkin, jonka alla loi brändituotteita, kuten omenalajikkeen, siiderin, teen ja kahvipapusekoituksen. Apple teki myöhäisellä urallaan useita taiteellis-tieteellisiä yhteistyöprojekteja, joiden tuloksena muun muassa hänen oma kuolematon solulinjansa asetettiin Aucklandin yliopiston biologisten tieteiden kouluun. Vuonna 2020 taidehistorioitsija, Adam Art Galleryn johtaja Christina Barton esitteli Applen elämäntyötä *Billy Apple®: Life/Work* -tapahtumassa. Uransa aikana Apple piti kaikkiaan yli 250 omaa näyttelyä, ja hänen töitään otettiin yli 250:een ryhmänäyttelyyn. Hänen töillään kerättiin myös yli miljoonan dollarin verran rahaa hyväntekeväisyyshankkeisiin ja instituutioihin eri puolilla Uutta-Seelantia. Apple rahoitti esimerkiksi *Art for AIDS* -projektillaan merkittävästi Uuden-Seelannin AIDS-järjestön toimintoja.

Apple oli Uuden-Seelannin ansioritarikunnan upseeri. Hän sai Uuden-Seelannin taidejärjestön Icon-arvonimen vuonna 2018.

Apple kuoli 85-vuotiaana lyhyen sairauden jälkeen aamuyöllä 6. syyskuuta 2021. Hän oli hiljattain mennyt naimisiin kumppaninsa Mary Morrisonin kanssa. Hänen viimeinen näyttelynsä *Billy Apple® – A Brand Looking For A Product* oli vielä käynnissä Napierissa hänen kuollessaan. Ministeri Carmel Sepuloni kuvasi Uuden-Seelannin meneen taiteiden jättiläisen, jonka menetys tunnettaisiin eri puolilla maailmaa. Applen töitä on suurissa yksityisissä ja julkisissa kokoelmissa, kuten Solomon R. Guggenheim -museossa, Tatessa, Chryslerin taidemuseossa, Skotlannin nykytaiteen kansallisgalleriassa ja Uuden-Seelannin Te Papa Tongarewa -museossa.

## Lähteet
Huttujärvi

**Huttujärvi** on saareton metsäjärvi Pelkosenniemellä Lapin maakunnassa. Se sijaitsee Pelkosenniemen länsiosassa Pyhätunturin luoteispuolella. Etäisyys Rovaniemeltä on 82 kilometriä koilliseen. Huttujärven pinta-ala on 56 hehtaaria.

## Maantiede
Huttujärven pituus kaakosta luoteeseen on 1,4 kilometriä, järvi levenee jonkin verran luodetta kohden. Huttujärvi on matala, altaan pohjoisosassa on noin 0,6 hehtaarin laajuinen alue, jonka syvyys on kuusi metriä. Järvi rajautuu idässä Pyhä-Luoston kansallispuistoon. Järven koillispuolisen Huttutunturin laki on noin 420 metriä merenpinnan yläpuolella.
Huttujärven eteläkolkasta lähtee Huttuoja etelään. Huttuoja laskee Siurunjokeen.

Huttujärven vesitilavuus on 1&nbsp;224&nbsp;000 kuutiometriä eli noin 1,2 kuutiohehtometriä.

Huttujärvi (65.356.1.006) kuuluu Siurunjoen valuma-alueeseen (65.356), joka on kolmannen jakovaiheen vesistö Kemijoen vesistössä (65). Toinen jakovaihe on Javarusjoen valuma-alue (65.35) ja ensimmäinen jakovaihe Kemijärven–Pelkosenniemen alue (65.3). Huttujärvi on laajin Siurunjoen valuma-alueen kuudesta vähintään hehtaarin laajuisesta vakavedestä.

Huttujärvi on Pelkosenniemen neljänneksi laajin vakavesi. Sitä laajempia ovat Pyhäjärvi, Säynäjäjärvi ja Tuormusjärvi.

## Lähteet
Suomijärvi (Karvia)

**Suomijärvi** on rehevä ja osin umpeenkasvanut järvi ja luonnonsuojelualue Karviassa Satakunnan koillisosassa. Sen pinta-ala on 2,7 neliökilometriä. Etäisyys Porista on 82 kilometriä pohjoiskoilliseen ja Tampereelta 87 kilometriä luoteeseen.

## Maantiede
Vedenlaskut ovat madaltaneet Suomijärveä. Kevätaikaan se on kuitenkin varsin lähellä entisiä mittojaan ja sitä on kunnostettu, sillä sen merkitys lintujärvenä on huomattava. Suomijärven linnusto on runsas ja erämainen (muun muassa jouhisorsa, mustakurkku-uikku, luhtahuitti, kapustarinta ja liro).

Suomijärveltä lähtee Suomijoki länteen, joki yhtyy Karvianjokeen Kantin kylän kohdalla.

Suomijärvi (36.082.1.001) kuuluu Suomijärven alueeseen (36.082), joka on kolmannen jakovaiheen vesistö Karvianjoen vesistössä (36). Toinen jakovaihe on Suomijoen valuma-alue (36.08). Suomijärvi on Suomijärven alueen ainoa järvi.

Suomessa on toinenkin Suomijärvi. Se sijaitsee Mikkelin Suomenniemellä noin 265 kilometriä Karvian Suomijärveltä itäkaakkoon.

## Lähteet
Siuntion pappila

**Siuntion pappila** (ruots. *Sjundeå prästgård*) on Siuntion seurakunnan historiallinen 1800-luvulla rakennettu pappila Uudellamaalla Kirkkojoen rannalla. Pappila sijaitsee saman nimisessä kylässä lähellä Siuntion kirkonkylää samalla paikalla, jossa se on sijainnut keskiajalta lähtien. Pappilalle johtaa puukujanne.

Seurakunta myi Museoviraston suojeleman pappilan 1974, sillä sillä ei ollut varaa kunnostaa ja ylläpitää rakennuksia. Siuntion pappilan omistanut Fastighets Ab Sjundeå Gamla Prästgård laittoi pappilan jälleen myyntiin vuonna 2020 2&nbsp;480&nbsp;000 euron hintaan.

## Historia
Perimätiedon mukaan pappilan kiinteistö on lahjoitettu Siuntion seurakunnalle keskiajalla Suitian linnasta. Pappilaa onkin joskus kutsuttu myös Suitian pappilaksi. Nykyinen kaksikerroksinen hirsirunkoinen päärakennus on valmistunut vuonna 1812. Sitä on edeltänyt ainakin kaksi aikaisempaa päärakennusta; yksi 1600-luvun lopulta ja toinen vuodelta 1778. Siuntion pappilaa ympäröi noin hehtaarin kokoinen puisto, joka on peräisin kirkkoherra B. O. Lillen ajoilta. 1860-luvulla pappilaa korotettiin muutamalla hirsikerroksella. Alun perin pappila oli väriltään harmaa ja yksityiskohdat, kuten kulmalaudat olivat ruskeat. Nykyisin väritys on kuitenkin valkoinen punaisilla yksityiskohdilla.

1900-luvulle tultaessa Siuntion seurakunnalla ei kuitenkaan ollut varaa korjata vanhaa pappilaa eikä Museovirasto antanut lupaa sen purkamiseen. Pappila myytiin yksityiselle taholle kesällä 1974, jonka jälkeen päärakennus ja piharakennukset on entisöity pieteetillä. Valtioneuvosto on rauhoittanut pappilan päärakennuksen ja puiston päätöksellään 20.6.1983. Viimeinen pappilassa asunut seurakunnan työntekijä oli entinen kirkkoherra Ismo Turunen perheineen.

## Lähteet
Bains-sur-Oust

**Bains-sur-Oust** () on kunta läntisessä Ranskassa Ille-et-Vilainen departementissa Bretagnen alueella. Se sijaitsee Oustjoen varrella, noin 8 kilometriä Redonin kaupungista pohjoiseen.

Kunnan nähtävyyksiä on Pyhä Marcellinuksen kappeli. Kappeli on rakennettu vanhojen roomalaisten teiden risteykseen, missä Bretagnen hallitsija Nominoë ja apotti Conwoïon olivat tavanneet 800-luvulla. Conwoïon toi Pyhän Marcellinuksen ruumiin Roomasta. Alkuperäinen kappeli on tuhoutunut, ja nykyinen on rakennettu vuonna 1945.

## Lähteet

## Aiheesta muualla
Jokirinteen oppimiskeskus

**Jokirinteen oppimiskeskus** on Kirkkonummella sijaitseva koulu ja päiväkoti. Sen muodostavat Jokirinteen koulu ja Jokirinteen päiväkoti, jotka korvasivat entisen Kirkkoharjun koulun ja Finnsbackan päiväkodin vuonna 2021.

Jokirinteen koulu tarjoaa painotusta musiikissa, liikunnassa ja matemaattis-luonnontieteellisissä aineissa. Koulun tilat ovat iltaisin sekä kanslaisopiston ja musiikkiopiston että paikallisten seurojen käytössä. Koulun piha-alueella on paljon erilaisia liikuntamahdollisuuksia kuten tekonurmi, pallopelit sekä lähiliikuntapaikka ja leikkipaikat. Kävelymatkan etäisyydellä on uimahalli, jäähalli ja keskusurheilupuisto.

## LUMA-painotus
Jokirinteen koulussa luokilla 7–9 voi opiskella painotetusti matematiikkaa ja luonnontieteitä. LUMA-luokalle päästäkseen oppilaiden tulee päästä läpi pääsykokeesta. Luokalle valitaan 24 parhaiten kokeessa pärjännyttä.

## Kielikylpyopetus
Suomenkielisille lapsille tarkoitettu mahdollisuus ruotsinkieliselle opetukselle.

## Musiikki-painotus
Jokirinteen koulussa voi opiskella painotetusti musiikkia luokilla 3–9.

## Jokirinteen liikuntahalli
Koulussa on suuri 1&nbsp;500&nbsp;m² kokoinen liikuntasali siirtokatsomoineen. Katsomon ollessa auki lattiapinta-ala täyttää kansallisen salibandykentän mitat, silloin katsojakapasiteetti on 600. Hallissa kotiottelunsa pelaa salibandyjoukkue Kirkkonummi Rangers. Liikuntasali voidaan myös kalustaa yli 1&nbsp;000 hengen juhlasaliksi. 

## Lähteet
Carteretin piirikunta

**Carteretin piirikunta** () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 67&nbsp;686 vuonna 2020. Piirikunnan hallintokeskus on Beaufortin kunta ja suurin kaupunki on Morehead City. Piirikunta on perustettu vuonna 1722.

## Lähteet

## Aiheesta muualla
Oxford-AstraZenecan COVID-19-rokote

**Oxford-AstraZenecan COVID-19-rokote**, koodinimeltään **AZD1222**, jota myydään muun muassa tuotenimillä **Covishield** ja **Vaxzevria**, on COVID-19:n ennaltaehkäisyyn tarkoitettu virusvektorirokote. Se on Oxfordin yliopiston ja AstraZenecan kehittämä, ja se annetaan lihaksensisäisenä injektiona käyttäen vektorina muunnettua simpanssin adenovirusta ChAdOx1. Rokotteen teho on 76,0 prosenttia oireisen COVID-19:n ehkäisyssä 22 päivän kuluttua ensimmäisestä annoksesta ja 81,3 prosenttia toisen annoksen jälkeen.

Rokotteen turvallisuusprofiili on hyvä, ja haittavaikutukset, kuten pistoskohdan kipu, päänsärky ja pahoinvointi, häviävät yleensä muutamassa päivässä. Harvemmin voi esiintyä anafylaksiaa (Yhdistyneen kuningaskunnan lääkkeiden ja terveydenhuollon tuotteiden sääntelyvirastolla (MHRA) on 268 raporttia noin 21,2 miljoonasta rokotuksesta 14. huhtikuuta 2021 mennessä). Hyvin harvinaisissa tapauksissa (noin 1 henkilö 100 000:sta) rokotteeseen on yhdistetty suurentunut veritulppariski yhdessä verihiutaleiden alhaisen tason kanssa.[27][28][29] Euroopan lääkeviraston mukaan 4. huhtikuuta 2021 mennessä 222 veritulppatapausta on raportoitu Euroopan talousalueelta ja Yhdistyneestä kuningaskunnasta, jossa noin 34 miljoonaa ihmistä on saanut rokotteen.

Rokote hyväksyttiin ensimmäisen kerran käytettäväksi Ison-Britannian rokotusohjelmassa 30. joulukuuta 2020, ja ensimmäinen kokeilun ulkopuolinen rokotus annettiin 4. tammikuuta 2021. Sittemmin useat lääkevirastot ympäri maailmaa, kuten Euroopan lääkevirasto (EMA) ja Australian Therapeutic Goods Administration, ovat hyväksyneet rokotteen, ja Maailman terveysjärjestö (WHO) hyväksyi sen hätäluetteloon. 34 Joissakin maissa rokotteen käyttö on rajoitettu iäkkäisiin henkilöihin, joilla on suurempi riski sairastua vakavaan COVID-19-tautiin, koska ollaan huolissaan rokotteen hyvin harvinaisista haittavaikutuksista nuoremmilla henkilöillä.

Suomessa nimellä Vaxzevria hankittuja rokotteita annettiin vain yli 65-votiaille marraskuuhun 2021 saakka. Tuolloin käytössä olleet rokote-erät vanhenivat eikä uusia enää hankittu.  Sitä korvaavaksi adenovirusvektorirokotteeksi valittiin Janssenin koronavirusrokote, joka myös on adenovirusvektorirokote.   Se on yhdysvaltalaisen Johnson & Johnson -yhtiön kehittämä ja sen belgialaisen tytäryhtiön Janssenin nimellä Euroopassa markkinoima rokote 
## Lähteet

## Aiheesta muualla

* 
* 
* 
*"An oral history of Oxford/AstraZeneca: ‘Making a vaccine in a year is like landing a human on the moon’". *The Guardian*
Helge Heralan filmografia ja esiintymiset

Tämä on näyttelijä **[[Helge Herala]]n filmografia ja esiintymiset**.

## Elokuvat

## Lyhytelokuvat

## Televisio

## Televisioelokuvat

## Teatteri

## Lähteet

## Aiheesta muualla

* 
* 
*
Mohammad Hassan Akhund

**Mohammad Hassan Akhund** () on afganistanilainen uskonoppinut ja poliitikko, joka toimii talibanin hallinnon virkaatekevänä pääministerinä 7. syyskuuta 2021 alkaen.

Akhund oli Mohammed Omarin läheinen liittolainen. Hän johtaa Talebanin korkeinta neuvostoa. Järjestön korkeimman johtajan Hibatullah Akhundzadan kerrotaan kunnioittavan häntä suuresti.

Talibanin hallitessa Afganistania vuosina 1996–2001 Akhund toimi ulkoministerinä ja varapääministerinä. Siltä ajalta hän on ollut YK:n pakotelistalla.

Mullah Akhund on kotoisin Kandaharista ja etniseltä taustaltaan paštu. Hänen arvioidaan olevan noin 65-vuotias.

## Lähteet
Certified Lover Boy

**Certified Lover Boy** on kanadalaisen rap-artisti Draken kuudes studioalbumi, joka julkaistiin 3. syyskuuta 2021.

Albumin kansikuvan on suunnitellut brittiläinen Damien Hirst. Kannessa on 12 raskaana olevaa naista esittävää emojia.

## Vastaanotto
Albumia on kritisoitu sosiaalisessa mediassa siitä, että yhdeksi ”TSU”-kappaleen tekijöistä on merkitty R. Kelly, joka oli julkaisuaikaan syytettynä useiden nuorten naisten ja tyttöjen seksuaalisesta hyväksikäytöstä. Kappaleella samplataan R. Kellyn kappaletta ”Half on a Baby”. Myös albumin julkaisuajankohta on arveluttanut, koska *Certified Lover Boy* julkaistiin samoihin aikoihin kuin Draken kanssa huonoissa väleissä olevan rap-artisti Kanye Westin albumi *[[Donda]]*. Kilpailevien albumien samanaikainen julkaisu on saattanut johtua räppäreiden erimielisyyksistä tai se on voinut olla ennalta sovittu markkinointistrategia, josta molemmat osapuolet hyötyvät.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Listasijoitukset

## Lähteet
Mike Evans

**Michael Lynn Evans III** (s. 21. elokuuta 1993 Galveston, Texas) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Evans edustaa Tampa Bay Buccaneersia, joka varasi Evansin 1. kierroksella varaustilaisuuden 7. pelaajana vuoden .

## Ura

### Yliopistoura
Evans edusti yliopistotasolla Texas A&M:ia. Hän pelasi yliopistossa vuodet 2012 ja 2013. Hän pelasi yliopistossa yhteensä 26 ottelua, joissa vastaanotti 2499 jaardia ja teki 17 touchdownia.

### Ammattilaisura
Tampa Bay Buccaneers varasi Evansin  ensimmäisellä kierroksella seitsemäntenä pelaajana. Evans ja Buccaneers solmivat nelivuotisen tulokassopimuksen kesäkuussa 2014. Evans pelasi tulokaskaudellaan 15 runkosarjan ottelua: hän loukkaantui neljännellä peliviikolla ja ei päässyt pelaamaan seuraavalla viikolla. Hän vastanaotti 1051 jaardia ja teki 12 touchdownia. Hänet valittiin kauden päätteeksi tulokkaiden tähdistökentälliseen. Vuonna 2015 Evans pelasi runkosarjassa 15 ottelua. Hän teki kolme touchdownia, mutta eteni vastaanottaen 1206 jaardia. Vuonna 2016 Evans pelasi ensimmäisen kerran kaikki 16 runkosarjan ottelua. Hän eteni vastaanottamalla 1321 jaardia ja teki 12 touchdownia. Lisäksi hänet valittiin kauden päätteeksi ensimmäistä kertaa urallaan Pro Bowliin. Ennen kautta 2017 Buccaneers käytti Evansiin viidennen vuoden option. Maaliskuussa 2017 Buccaneers ja Evans solmivat viisivuotisen jatkosopimuksen. Sopimuksen kokonaisarvo oli 82,5 miljoonaa dollaria, josta taattua rahaa 55 miljoonaa dollaria. Vuonna 2017 Evans pelasi 15 runkosarjan ottelua, joissa vastaanotti 1001 jaardia ja teki viisi maalia.

Vuonna 2018 Evans pelasi kaikki 16 runkosarjan ottelua. Hän teki henkilökohtaisen ennätyksen edetyissä jaardeissa, kun hän vastaanotti 1524 syöttöjaardia. Lisäksi hän teki 8 touchdownia. Hänet valittiin myös kauden päätteeksi Pro Bowliin. Kaudella 2019 Evans vastaanotti 1157 jaardia ja teki kahdeksan touchdownia 13 pelaamassa ottelussaan. Hän ei pelannut loppukaudesta, kun hänen takareitensä revähti viikolla 14. Hänet kuitenkin valittiin jälleen Pro Bowliin. Vuoden 2020 runkosarjassa Evans pelasi 16 ottelua, joissa hän vastaanotti 1006 jaardia ja teki 13 touchdownia. Hän pääsi runkosarjan jälkeen pelaamaan ensimmäistä kertaa pudotuspeleihin. Hän pelasi kaikki neljä pudotuspeliottelua, joissa vastaanotti 204 jaardia ja teki kaksi touchdownia. Hän voitti Buccaneersin kanssa Super Bowl LV:n.

## Tilastot
Lähde:

### Runkosarja

### Pudotuspelit

## Lähteet
Jezebro

**Jesse Ruokolainen** (s. 24. joulukuuta 2003), taiteilijanimeltään **Jezebro** on saamelainen rap-artisti.

Ruokolainen räppää äidinkielellään pohjoissaameksi. Musiikki on ollut hänelle jo pienestä pitäen lähellä sydäntä, sillä räpin lisäksi ala-asteelta asti basson soitto, laulaminen sekä lukiosta valmistuessaan pohjoissaamenkielisten coverversioiden tekeminen japaninkielisestä J-pop ja J-rock musiikista ovat olleet hänelle osana arkea. Artisteja, joiden musiikista hän on tehnyt coverversioita ovat japanilainen vokalisti Ado, japanilainen laulaja Ai Higuchi sekä japanilainen laulaja  lauluntekijä Eve.

Musiikillisina esikuvina sekä inspiraatioina pohjoissaamenkielisen rap-musiikin tekemiseen ovat olleet saamelainen rap-artisti Áilu Valle, inarinsaamelainen rap-artisti Amoc. Heidän lisäkseen muita inspiroivia rap-artisteja ovat olleet yhdysvaltalaiset rap-artistit Logic, Eminem, Joyner Lucas sekä DEMONDICE.

## Diskografia

## Aiheesta muualla
* https://populappi.rovaniemi.fi/artists/view/3875
Joona Iivonen

**Joona Iivonen** (s. 8. kesäkuuta 2000 Huittinen) on suomalainen pesäpalloilija, joka edustaa Ykköspesis-joukkue Loimaan Palloilijoita.

## Ura
Iivonen on Loimaan Palloilijoiden kasvatti. Hän pelasi ensimmäisen ottelunsa Ykköspesiksessä kesällä 2017, kun Pöytyän Urheilijoiden Sami Virto sairastui. Superpesis-debyyttinsä Iivonen teki 21. heinäkuuta 2021 vierasottelussa Sotkamon Jymyä vastaan, kun Petteri Alanen loukkasi polvensa.

## Saavutukset
*B-poikien Itä–Länsi-ottelu (2018)

## Muuta
Iivonen on pelannut nuorempana jääkiekkoa. Hänen pikkuveljensä Elmeri pelaa myös pesäpalloa.

## Lähteet
Carl Gustaf Björnberg

**Carl Gustaf Fredrik Björnberg** (24. kesäkuuta 1901 Helsinki – 8. joulukuuta 1995 Helsinki) oli suomalainen juristi ja Myllykoski-yhtiön pitkäaikainen johtaja.

Björnbergin vanhemmat olivat toimitusjohtaja, maaherra, eversti Fredrik Geronimo Björnberg ja Maria Charlotta (Lilly) Sanmark ja puoliso vuodesta 1934 Ingrid Margareta Aminoff, maanviljelysneuvos Alexander Aminoffin tytär. Björnberg tuli ylioppilaaksi 1920, suoritti ylemmän oikeustutkinnon 1925 ja sai varatuomarin arvon. Hän oli Myllykosken Paperitehdas -yhtiön, sittemmin Myllykoski-yhtiö, toimitusjohtaja 1951–1978 ja sitä ennen Yhtyneet Paperitehtaat -yhtiön hallituksen varapuheenjohtaja 1924–1945 ja puheenjohtaja 1945–1951. Björnberg oli myös aloitteentekijä Pohjolan Voima -yhtiön perustamisessa 1943. Björnbergin johdolla Myllykoski keskittyi niin sanotun superkalenteroidun päällystämättömän aikakauslehtipaperin tuotantoon, jossa siitä tuli maailmanlaajuisesti markkinajohtaja. Myllykoskelle perustettiin myös rakennuslevytehdas ja Björnberg edisti suvun yhtiöiden harjoittamaa kaivannaisalan liiketoimintaa muun muassa Kerimäellä ja Kaavin Luikonlahdella. Myllykoski-yhtiön toimitusjohtajan tehtävästä Björnberg erosi vasta 77-vuotiaana, mutta jatkoi vielä yhtiön hallituksen varapuheenjohtajana vuoteen 1984 ja oli senkin jälkeen kunniapuheenjohtaja. Hän oli osallistunut Suomen sisällissotaan sekä talvi- ja jatkosotaan ja oli sotilasarvoltaan luutnantti. 

## Lähteet
Peryton

**Peryton** on myyttinen hybridi eläin, joka on osaksi hirvi ja osaksi jättimäinen petolintu. Jorge Luis Borges nimesi olennon ensimmäistä kertaa teoksessaan Kuvitteellisten olentojen kirja lähteenään kauan kadoksissa ollut keskiaikainen käsikirjoitus.

Legendan mukaan perytonit ovat Atlantiksen tuhosta paenneiden ihmisten sieluja. He eivät voisi koskaan löytää kotiaan uudestaan.

## Mytologia
Perytonilla sanotaan olleen hirven pää, kaula, eturaajat ja sarvet yhdistettynä ison petolinnun höyhenpeitteeseen, siipiin ja takaraajoihin. Perytonin sanotaan toisaalta olevan hirvi suuren petolinnun siivillä ja erilaisella värillä.

Borgesin mukaan perytonit asuivat Atlantiksessa, kunnes maanjäristys tuhosi sivilisaation ja olennot pakenivat lentämällä. Perytonilla on ihmisen varjo, kunnes se tappaa yhden ihmisen, jolloin se saa oman varjonsa. Sibylla on kerran ennustanut, että perytonit tuhoaisivat Rooman.

Ihmissielusta sanottiin tulevan peryton, kun se menetti suosionsa Atlantiksen jumalille.  Saadakseen takaisin hyväksynnän hirviö joutui tappamaan yhden ihmisen. Tämän tehtyään se saisi takaisin oman fyysisen heijastuksensa eikä tappaisi enää koskaan ketään.

## Populaarikulttuurissa

### Kirjallisuudessa

* Peryton, joka vastaa läheisesti Borgesin alkuperäistä kuvausta, on Ilil Arbelin fantasiaromaanin *Cinnabar Boxin* pieni roisto. Ainutlaatuisesti tämä hirviön inkarnaatio voi puhua ja ymmärtää ihmisen puhetta.
* Olennot esiintyvät myös *Darkwellissä*, *The Moonshae Trilogy -*kirjassa, jossa perytonien lauma on pahojen hirviöiden joukossa, jotka kirjan päävihollinen kutsuu.
* Peryton kuuluu John ja Carole Barrowmanin romaaniin *Hollow Earth*.

## Lähteet
Hjalmar Ekholm

**Carl (Karl) Hjalmar Ekholm** (23. toukokuuta 1876 Vihti – 12. helmikuuta 1933 Helsinki) oli suomalainen juristi, virkamies ja pankin- ja yritysjohtaja. 

Ekholmin vanhemmat olivat hovineuvos Carl Fredrik Ekholm ja Anna Yolanda Strandberg ja puolisot 1903–1919 Anna Maria Sandberg ja vuodesta 1919 Anna Elisabet Huber.  Ekholm tuli ylioppilaaksi 1894 ja valmistui molempien oikeuksien kandidaatiksi 1901, varatuomarin arvon hän sai 1904. Hän oli asianajaja 1905, senaatin kopisti 1904–1906, Suomen metalliteollisuuden työnantajainliiton sihteeri ja asiamies 1906–1914, Helsingin kaupunginvaltuuston sihteeri 1909–1914, A. Ahlström -yhtiön toinen johtaja ja johtokunnan jäsen 1915–1924 ja Liittopankin johtokunnan jäsen, johtaja 1924–1928 ja toimitusjohtaja 1928–1931. Ekholm oli myös vuodesta 1918 Suomen Työnantajain Keskusliiton hallituksen jäsen ja 1924–1932 sen puheenjohtaja.

## Lähteet
Ketos (mytologia)

**Ketos** (, ) on kreikkalaisen mytologian valtava merihirviö. Yhden tarinan mukaan Perseus surmasi Ketoksen pelastaakseen Andromedan ja toisen tarinan mukaan Herakles surmasi Ketoksen pelastaakseen Hesionen. Valaskalan (*Cetus*) tähdistö on nimetty Ketoksen mukaan.

## Mytologia
Kuningatar Kassiopeia kehui, että hän ja hänen tyttärensä Andromeda olivat kauniimmat kuin nereidi, joka oli raivoissaan siitä. Hän pyysi Poseidonia lähettämään merihirviö Ketoksen hyökkäämään Aithiopiaan (muinaiseen Etiopiaan). Viisas oraakkeli kehotti kuningas Kefeusta ja kuningatar Kassiopeiaa uhraamaan Andromedan Ketokselle. He sitoivat ketjulla Andromedan kallioon lähelle merta, jotta Ketos voisi syödä hänet. Löydettyään Andromedan kiinni kalliossa ja ahdingostaan oppineena Perseus onnistui tappamaan Ketoksen, kun olento nousi merestä syömään Andromedaa. Erään version mukaan Perseus upotti miekkansa Ketoksen selkään, kun taas toisen version mukaan hän käytti Medusan päätä muuttaakseen hirviön kiveksi.

## Kuvaukset
Ketosta kuvattiin eri tavoin merihirviöksi tai merikäärmeeksi. Muut versiot kuvaavat Ketosta hirviöksi, jolla oli villisian tai vinttikoiran pää ja valaan tai delfiinin ruumis ja jaettu viuhkamainen häntä. Olentoa kuvataan usein taistelevan Perseuksen kanssa tai Nereidin vuorella, jossa hänellä ratsastetaan.

## Populaarikulttuurissa
* *[[Sinbad – seitsemän meren sankari]]* (2003) elokuvassa eripuraisuuden jumala Eris lähettää Ketoksen hyökkäämään laivaan, jota elokuvan päähenkilö Sinbad parhaillaan ryösti. Ketoksen tehtävänä oli pudottaa Sinbad laivasta Erisin luo, jotta tämä saisi huijattua hänet tuomaan "Rauhan kirjan".

## Lähteet
Biskopsö (Nauvo)

**Biskopsö** on saari Nauvon kunta-alueella, Paraisilla. Saari kuuluu siten Saaristomerellä sijaitsevaan Turunmaan saaristoon. Saari sijaitsee noin 3 km kaakkoon Nauvon kirkolta. Saaren pinta-ala on 2.6 neliökilometriä. 

## Lähteet
Antimonitrijodidi

**Antimonitrijodidi** (SbI3) on antimonin ja jodin muodostama epäorgaaninen molekyyliyhdiste. Sitä voidaan käyttää katalyyttinä orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa antimonitrijodidi on punaista kiinteää ainetta. Yhdisteen alkeiskoppi on romboedrinen. Antimonitrijodidi hydrolysoituu veden vaikutuksesta antimonioksijodidiksi, mutta liukenee muun muassa etanoliin, asetoniin ja bentseeniin. Yhdiste muodostaa komplekseja useiden Lewis-emästen kanssa.

Antimonitrijodidia voidaan valmistaa kuumentamalla antimonia ja jodia. Toinen tapa on antimonitrikloridin ja vismuttitrijodidin reaktio.
:2 Sb + 3 I2 → 2 SbI3
:SbCl3 + BiI3 → SbI3 + BiCl3

Antimonitrijodidia voidaan käyttää katalyyttinä eetterien ja piperidiinien valmistuksessa.

## Lähteet
Ernholm

**Ernholm** on saari Nauvossa Paraisten kaupungissa. Saari sijaitsee Saaristomerellä ja kuuluu Turunmaan saaristoon. Saari sijaitsee noin 2 km kaakkoon Nauvon kirkolta. Nauvon keskustaajama ulottuu osittain Ernholman puolelle. Saaren pinta-ala on 2.28 neliökilometriä.

Saarelta on tieyhteys Norrströmmenin sillan kautta Biskopsöhön ja Krogbron-sillan kautta Pikku-Nauvoon.

Taidemaalari Victor Westerholm vietti kesiään Nauvossa ja Ernholmassa. Westerholmin mukaan on nimetty 3 kilometrin pituinen luontopolku, joka perustettiin saarelle vuonna 2014. 

## Lähteet
Vital Signs (yhtye)

**Vital Signs** oli pakistanilainen yhtye.

Vital Signsin perustivat Rawalpindissä vuoden 1986 alkupuolella kosketinsoittaja Rohail Hyatt ja basisti Shahzad "Shahi" Hasan. Myöhemmin yhtyeen laulajaksi liittyi rocklaulajana jo ennestään toiminut Junaid Jamshed. Yhtye saavutti suosiota Islamabadin ja Lahoren alakulttuurisessa musiikkiteollisuudessa ja laajensi sitten esiintymisiään maan eri osiin. Ensimmäinen albumi *Vital Signs 1* (1989) julkaistiin, ja isänmaallisteemainen single "Dil Dil Pakistan" (1987) nosti yhtyeen suureen suosioon. Yhtye saavutti myös kansainvälisemmän yleisön. Se käytti laulukielinään urdua ja pandžabia.

Vital Signs jäi tauolle 1990-luvun puolenvälin aikoihin, mutta palasi vielä 2000-luvun alussa yhteen. Solisti Junaid Jamshed oli aloittanut uskonnollisen toiminnan Tabligh-liikkeessä, mutta yhtye piti tribuuttikonsertin edesmenneen Nazia Hassanin kunniaksi. Jamshed kertoi kysyttäessä, ettei katsonut popmusiikin olevan millään tavalla yhteensopimatonta islamin kanssa. Hän kuitenkin kamppaili häntä haastatelleen Sonya Fatahin mukaan musikaalisen ja uskonnollisen identiteettinsä välillä.

Vital Signs kiersi myös epäonnistuneesti Euroopassa 9/11-iskujen jälkeen ja kohtasi kysymyksiä Pakistanin kulttuurisista arvoista ja militanttien suvaitsemisesta. Yhtyeen myöhäiset albumit eivät osoittautuneet menestyksekkäiksi.

## Lähteet

## Aiheesta muualla
* AllMusic: Vital Signs
Chris Godwin

**Rod Christopher Godwin Jr. ** (27. helmikuuta 1996, Philadelphia, Pennsylvania) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Godwin edustaa Tampa Bay Buccaneersia.

Godwin edusti yliopistotasolla Pennsylvanian osavaltionyliopistoa vuodet 2014–2016. Hän pelasi Penn Statessa 39 ottelua, joissa vastaanotti 2421 jaardia ja teki 18 touchdownia. Godwin varattiin NFL:ään vuoden , kun Tampa Bay Buccaneers varasi hänet kolmannella kierroksella varaustilaisuuden 84. pelaajana. Hän on pelannut Buccaneersissa vuodesta 2017 lähtien. Vuonna 2019 hänen tähän astisen uran parhaalla kaudella hän eteni syöttöjä vastaanottamalla 1333 jaardia ja teki 8 touchdownia. Yhteensä vuosina 2017–2020 Goodwin on pelannut runkosarjassa 58 ottelua, joissa hän on vastaanottanut 3540 jaardia ja tehnyt 24 touchdownia. Goodwin voitti vuoden 2020 päätteeksi Buccaneersin kanssa Super Bowl LV:n. Hänet on valittu kertaalleen Pro Bowliin, mikä tapahtui vuonna 2019.

Heinäkuussa 2021 Buccaneers käytti Godwiniin *franchise tagin*, joka kiinnitti Godwinin Buccaneersiin yhdeksi kaudeksi ennalta sovitulla palkalla (noin 16 miljoonaa dollaria).

## Lähteet
Piasa

**Piasa** on intiaanien myyttinen olento. Sen kuva on luolamaalauksena Missisippijoen eräällä jyrkänteellä. Sen alkuperäinen sijainti oli Illinoisissa Madison Countyssa nykyisessä Altonissa. Alkuperäistä Piasan kuvaa ei enää ole.

## Ulkonäkö
Piasa on osaksi lintu, osaksi lisko ja osaksi kala. Sillä on miehen kasvot. Sen vartalo on liskomainen lukuun ottamatta eturaajoja, jotka ovat jonkin ison petolinnun raajat. Sen häntä on osaksi liskon häntä ja osaksi kalan pyrstö. Sillä on lohikäärmeen kaltaiset siivet. Sillä on myös sarvet. Sen jaloissa on neljä tai kuusi varvasta. Sen siipien kärkivälin sanotaan olevan yli 15 metriä.

## Mytologia
Piasa on hyvin vahva. Se voi kantaa elävää puhvelia valtavilla kynsillään. Piasa kylvi kauhua rohkeimmankin soturin sydämeen, varsinkin kun se mieltyi ihmislihan makuun. Piasa asuu Missisippijoen jyrkänteillä. Ennen hirviö metsästi puhveleita, mutta kun eräs soturi erehtyi tulemaan pedon luo, se nappasi ja söi hänet. Olento tajusi ihmislihan hyvän maun ja alkoi metsästää vain ihmisiä. Olentoa yritettiin tappaa tuloksetta. Lopulta eräs intiaanijohtaja keksi toimia hirviölle syöttinä ja houkutteli sen ansaan. Kylän soturit ampuivat pedon täyteen myrkkynuolia, ja se kuoli. Hirviön kuolemaa juhlittiin tekemällä siitä luolamaalaus.

## Katso myös
* Manticora
* Khimaira
* Ukkoslintu

## Lähteet
Vital Signs

**Vital Signs** on:

* Vital Signs, pakistanilainen yhtye
* Vital Signs, Survivor-yhtyeen albumi
* Vital Signs, White Heart -yhtyeen albumi
* Vital Signs, Rush-yhtyeen kappale
* Vital Signs, elokuva (1990)
* Vital Signs, elokuva (2009)
Iikka Nurmonen

**Iikka Nurmonen** (s. 10. joulukuuta 1993 Maaninka) on suomalainen raviohjastaja ja -valmentaja.

Nurmonen on voittanut ohjastamillaan hevosilla useita suurkilpailuja. Next Directionilla hän voitti St Michel -ajon vuonna 2020 ja voittotulos 1.08,9 on kaikkien matkojen Suomen ennätys. Next Directionin ohjissa hän on voittanut myös Suomen mestaruuden 2019 ja 2020. Midnight Hourin hän ohjasti voittoon vuoden 2017 St Michel -ajossa ja Ruotsissa Åby Stora Pris -kilpailussa. Nurmonen voitti uransa 1000. voiton hevosilla Kuopion Sorsasalossa 13. maaliskuuta 2021. Nuorille ohjastajille tarkoitettuun, ensimmäiseen Salamakypärät-kilpailuun vuonna 2012 osallistunut Nurmonen voitti kilpailun. Hän kilpaili poniraveissa vuosina 2005-2009 ja voitti 14 lähtöä 107 ajamastaan kilpailusta.

Nurmonen valmentaa ravihevosia Maaningalla puolisonsa Jenni Tuokon kanssa. Nurmosen isä on ravivalmentaja Ossi Nurmonen.

## Lähteet